# Základná škola, Školská 389, 09413 Sačurov

**Prierezová téma**

**Osobnostný a sociálny rozvoj**

ISCED 1

Vypracovala: PaedDr. Jana Humeníková

# Ciele

Prierezová téma Osobnostný a sociálny rozvoj má nadpredmetový charakter, prelína sa celým vzdelávaním. Jej hlavným cieľom je rozvíjať osobnosť žiakov predovšetkým v oblasti postojov a hodnôt. Prostredníctvom nej sa zároveň s vedomostným rozvojom žiakov cielene rozvíjajú aj ich osobné a sociálne kompetencie. Umožňuje žiakom rozmýšľať o sebe, o svojom živote, vzťahoch s ľuďmi a smerovaní v budúcnosti. Vedie ich k uplatňovaniu svojich práv a tiež k rešpektovaniu názorov, potrieb a práv ostatných. Usmerňuje ich v tom, ako chrániť svoje zdravie a odolávať rizikám. Pri správnom uplatňovaní významne prispieva k pozitívnej sociálnej klíme školy a dobrým vzťahom medzi pedagógmi a žiakmi.

Rozvíja ľudský potenciál žiakov, poskytuje žiakom základy pre plnohodnotný a zodpovedný život. Aby žiak získal kvalitné vzdelanie, k tomu je potrebné aby si už od primárneho vzdelávania rozvíjal sebareflexiu (rozmýšľal o sebe), spoznával sám seba, svoje dobré, ale aj slabé stránky, rozvíjal si sebaúctu, sebadôveru a s tým spojené prevzatie zodpovednosti za svoje konanie, osobný život a sebavzdelávanie.

Dôležité je, aby prierezová téma podporovala u žiakov rozvoj schopnosti uplatňovať prevenciu sociálno-patologických javov (šikanovanie, agresivita, užívanie návykových látok).

**Cieľom uplatňovania tejto prierezovej témy je prispieť k tomu, aby žiak:**

* porozumel sebe a iným
* optimálne usmerňoval vlastné správanie a prejavovanie emócií
* uprednostňoval priateľské vzťahy v triede i mimo nej
* osvojil si, využíval a ďalej rozvíjal zručnosti komunikácie a vzájomnej spolupráce
* nadobudol základné prezentačné zručnosti osvojené na základe postupného spoznania svojich predpokladov a uplatňoval ich pri prezentácii seba a svoje práce
* získal a uplatňoval základné sociálne zručnosti pre optimálne riešenie rôznych situácií
* rešpektoval rôzne typy ľudí, ich názory a prístupy k riešeniu problémov
* uprednostňoval základné princípy zdravého životného štýlu a nerizikového správania vo svojom živote

Téma sa prelína všetkými obsahovými vzdelávacími oblasťami, pričom sa pri jej uskutočňovaní berú do úvahy aktuálne potreby žiakov. Najviac priestoru má v predmete etická výchova, ale je dôležité aby si učiteľ uvedomil, že na dosiahnutie cieľov tejto prierezovej tematiky je nutné

vymedziť priestor aj v náukových predmetoch. Nevyhnutné je, aby sa všetky témy realizovali prakticky, prostredníctvom vhodných cvičení, modelových situácií, diskusií, hier a iných interaktívnych metód.

Vo všetkých uvedených projektoch žiaci verejne predstavia výsledky projektového vyučovania a tým budú naplnené ciele prierezovej témy „Osobnostný a sociálny rozvoj“.

Žiakov primárneho vzdelávania budeme viesť k:

- spolupráci v kolektíve,

- vzájomnému rešpektu,

- poznávaniu svojich slabých i silných stránok,

- sebaúcte

- sebadôvere

- pestovaniu zdravých medziľudských vzťahov

- uplatňovaniu svojich práv

- prevzatiu zodpovednosti za svoje konanie

- vzdelávaniu k ľudským právam

- rodinnej výchove

Európsky deň rodičov a škôl

* deň otvorených dverí pre rodičov a verejnosť formou projektového vyučovania a prezentácie školy
* **výsledok projektového vyučovania** – projektovo spracovaná téma, ktorú pre jednotlivé triedy pripraví metodické združenie (Ročné obdobia, Zvieratá, Z rozprávky do rozprávky, Remeslá...)
* **termín** – október

Vianočná akadémia

* vystúpenie pred žiakmi a učiteľmi našej školy, rodičovskou i obecnou verejnosťou
* **výsledok projektového vyučovanie** - vianočné pásmo, scénka, tanec
* **termín** – december

Marec – mesiac knihy

* čítanie kníh – starší žiaci čítajú mladším, skúška čitateľskej gramotnosti, práca s pracovnými listami zameranými na čítanie s porozumením, pasovanie prvákov za čitateľov našej knižnice
* **výsledok projektového vyučovania** – zápis prvákov do knižnice, pracovné listy pre čítanie s porozumením
* **termín** - marec

Deň Zeme

**Ekomasky**

* projektové vyučovanie, zážitkové učenie k danej téme environmentálnej výchovy, vytváranie ekomasiek z odpadového materiálu
* **výsledný produkt** – ekomasky
* **termín** – apríl

**Modrý deň**

* súťaž o najmodrejšiu triedu a najkrajšie oblečeného žiaka a žiačku v modrom
* **výsledok projektového vyučovania** – celá škola „zmodrie“ ako naša modrá planéta
* **termín** – apríl

**Eko**

* projektové vyučovanie, zážitkové učenie
* **výsledok projektového vyučovania**

– žiaci primárneho vzdelávania si zmerali sily v ekohrách, ktoré pre

nich pripravili žiaci nižšieho stredného vzdelávania

– žiaci 3. a 4. ročníka predviedli kreatívny „ekotanec“ na tému

recyklácia

– žiaci nižšieho stredného vzdelávania vytvorili päť zaujímavých

Ekofilmov

* **termín** – apríl

**Sadenie stromčekov**

* v školskom roku 2012/2013 sme zaviedli tradíciu sadenia stromčekov prvákov s deviatakmi.

Celosvetový deň sadenia stromčekov

* ENO program pozýva školy, deti a mládežnícke skupiny sadiť stromčeky pre biodiverzitu a trvaloudržateľnú budúcnosť ( [www.enotreeday.net](http://www.enotreeday.net/) )
* **výsledný produkt** – novovysadené stromčeky v školskom parku
* **termín** – máj

Ročníkové projekty

**V kráľovstve čísel**

* didaktické hry a súťaže v triednom kolektíve 1. ročníka
* **výsledok projektového vyučovania** – matematický vláčik (učebná pomôcka)
* **termín** - máj

**Zdravá výživa**

* didaktické hry, súťaž, kvíz a predstavenie vlastného projektu pred spolužiakmi z 2. ročníka a ich učiteľka z obvodových škôl Davidov a Dlhé Klčovo i porotou, ktorú tvoria 3 žiaci 9. ročníka (zástupcovia jednotlivých obcí)
* **výsledok projektového vyučovania** – dramatizácia o zdravej výžive a zdravom životnom štýle (U lekára, V zakliatom kráľovstve, V zdravom tele zdravý duch)
* **termín** - október

**Môj rodný kraj**

* exkurzie, spoznávanie krás nášho rodného kraja (prírodná pamiatka Zapikán, mestá Humenné a Vranov nad Topľou) v 3. ročníku, verejná prezentácia výsledku projektového vyučovania pred žiakmi, učiteľmi primárneho vzdelávania a rodičovskou verejnosťou
* **výsledok projektového vyučovania** - virtuálny denník
* **termín** – jún

**Detská odborná činnosť**

* malá vedecká konferencia, na ktorej žiaci 4. ročníka verejne predstavia svoje projekty pred odbornou i žiackou porotou
* **výsledok projektového vyučovania** – prezentácia vytvorené v programe PowerPoint na témy, ktoré boli vyhlásené na začiatku školského roka
* **termín** – november

Noc v škole

**LIP DUB Sačurov**

* natočili sme svoje prvé LIP DUB video, ktoré malo veľkú úspech, preto sme sa rozhodli natočiť aj druhé – **Vianočné LIP DUB**

**HAPPY ZŠ SAČUROV**

* natočili sme školské video na známu pieseň Pharrella Williamsa v areáli našej školy

**CUP SONG**

* natočili sme video s farebnými pohármi

**Máme talent**

* večerná aktivita počas Noci v škole, v ktorej žiaci našej školy prezentujú svoje nadanie a talent v speve, tanci, imitácii, dramatizácii...
* **výsledok súťaže –** splnenie jedného sna detí
* **termín** - jún

TEDx

* školské TEDx Sačurov, na ktorom sme si vypočuli od našich žiakov primárneho aj nižšieho stredného vzdelávania „myšlienky hodné šírenia“ a so záujmom pozreli ich videá vytvorené v programe Movie Maker
* **výsledok projektu** – konferencia TEDx
* **termín** – jún